Νικίππη

Με το ελληνικό όνομα Νικίππη είναι γνωστά τα παρακάτω 4 πρόσωπα, τα τρία πρώτα μυθολογικά και το τέταρτο ιστορικό, των ρωμαϊκών χρόνων:

 Πριγκίπισσα από την Πίσα, θυγατέρα του Πέλοπα και της Ιπποδαμείας, και εγγονή του βασιλέως Οινομάου.Βιβλιοθήκη Απολλοδώρου, 2.4.5 Αυτή η Νικίππη αναφέρεται από άλλες πηγές με το όνομα Αμφιβία ή ΑντιβίαΣχόλια εις την Ομήρου Ιλιάδα, 19.119, ή και Αρχίππη.Τζέτζη Χιλιάδες, 2.172 & 195. Παντρεύτηκε τον βασιλέα των Μυκηνών Σθένελο και απέκτησαν αρκετά τέκνα, όπως την Αλκυόνη, την Αστυμέδουσα και τον μετέπειτα βασιλέα της  Τίρυνθας Ευρυσθέα, τον οποίο γέννησε «επταμηνίτικο».
 Ιέρεια της θεάς Δήμητρας στο Δώτιον της Θεσσαλίας. Η Δήμητρα προσέλαβε τη μορφή της όταν επενέβη για να αποτρέψει τον ασεβή Ερυσίχθονα από το να κόψει τα δέντρα του ιερού άλσους της.Καλλιμάχου Ε΄ ύμνος εις Δήμητρα, στ. 42 κ.ε.
 Μία από τις πενήντα Θεσπιάδες, δηλαδή τις κόρες του Θεσπίου και της Μεγαμήδης. Η Νικίππη αυτή, σύμφωνα με τη Βιβλιοθήκη ΑπολλοδώρουΒιβλ. Απολλοδ. 2.4.10, και Τζέτζη Χιλιάδες, 2.222, γέννησε από τον ήρωα Ηρακλή τον Αντίμαχο.Βιβλ. Απολλοδ., 2.7.8
 Πελοποννήσια του 1ου αιώνα μ.Χ., κόρη του Πασέως, η οποία αφιέρωσε ένα άγαλμα στη «Συμμαχία Αφροδίτη», στον ναό της στη Μαντίνεια Αρκαδίας. Ο ναός αυτός είχε κτισθεί σε ανάμνηση της συμμαχίας των Μαντινείων με τους Ρωμαίους στη Ναυμαχία του Ακτίου.Παυσανίου Ελλάδος περιήγησις, Βιβλίο 8 («Αρκαδικά»), 9.6

 Παραπομπές 

Πηγές
 Το λήμμα «Αμφιβία» στη Νέα Ελληνική Εγκυκλοπαίδεια «Χάρη Πάτση», τόμ. 5, σελ. 213

Νικιππη